钦定古今图书集成/明伦汇编/人事典/第101卷 > 《释名》 > 《昼寝》晁说之
## 钦定古今图书集成/明伦汇编/人事典/第101卷 > 《释名》 > 《昼寝》晁说之

官曹无人吏休沐，闭门谢客车脱轴。门前经旬客不
至，苔色侵阶春更绿。书堂萧然白日静，黄蜂收声蜜
房足。杨花浩荡天无风，檐端三尺朝阳红。晴薰病眼
煖欲醉，卧搔短发如飞蓬。枕书睡熟呼不醒，黄粱正
饭邯郸翁。不知纷纷梦几许，觉来烟际闻昏钟。